stanford-oval/wikipedia huggingface dataset:
พลังงานไอออไนเซชัน

พลังงานไอออไนเซชัน (อังกฤษ: Ionization Energy, IE) คือค่าพลังงาน ที่ใช้ในการดึงให้อิเล็กตรอนวงนอกสุด (เวเลนซ์อิเล็กตรอน) หลุดออกจากอะตอมหรือโมเลกุลที่อยู่ในสถานะก๊าซปริมาณพลังงานที่น้อยที่สุดที่สามารถทำให้อะตอมหรือโมเลกุลปลดปล่อยอิเล็กตรอน ค่าพลังงานไอออไนเซชันจะบ่งบอกว่าอะตอมหรือไอออนนั้นสามารถเสียอิเล็กตรอนได้ง่ายหรือยาก หรือในอีกมุมหนึ่งเป็นการบ่งบอกระดับพลังงานของอิเล็กตรอนวงนอกสุดของอะตอมหรือไอออนนั้นว่ามีความเสถียรมากเพียงใด โดยทั่วไปค่าพลังงานไอออไนเซชันจะมีค่าเพิ่มขึ้นเมื่อพยายามที่จะทำให้อิเล็กตรอนตัวต่อไปถูกปลดปล่อยออกมา เนื่องจากการผลักกันของประจุอิเล็กตรอนมีค่าลดลงและการกำบังของอิเล็กตรอนชั้นวงในมีค่าลดลง ซึ่งทำให้แรงดึงดูดระหว่างนิวเคลียสและอิเล็กตรอนมีค่ามาขึ้น อย่างไรก็ตามค่าที่เพิ่มขึ้นอาจไม่เพิ่มเท่าที่ควรจะเป็นในกรณีที่เมื่อปลดปล่อยอิเล็กตรอนตัวนั้นแล้วส่งผลให้เกิดการบรรจุเต็มหรือการบรรจุครึ่งในระดับชั้นพลังงาน เนื่องจากทั้งสองกรณีมีเสถียรภาพเป็นพิเศษ
กระบวนการสูญเสียอิเล็กตรอนนี้เกิดได้หลายครั้งสำหรับอะตอมหรือโมเลกุลที่มีหลายอิเล็กตรอน จึงเรียกเป็น IE1 IE2 IE3 ... ตามลำดับซึ่งก็คือค่าพลังงานในการดึงอิเล็กตรอนตัวที่ 1 2 3 ... นั่นเอง โดยอิเล็กตรอนตัวแรกย่อมจะหลุดออกไปง่ายกว่าอิเล็กตรอนลำดับถัด ๆ ไปเสมอ พลังงานที่ต้องใช้จึงเพิ่มขึ้น
การศึกษาแนวโน้มของค่าพลังงาไอออนไนเซชันของอะตอมหรือโมเลกุลนั้น สามารถช่วยนักวิทยาศาสตร์ทำความเข้าใจโครงสร้างของอิเล็กตรอนภายในอะตอมและโมเลกุลได้ดีขึ้น หากค่าพลังงานไอออไนเซชันเพิ่มขึ้นเป็นเส้นตรงอาจกล่าวได้ว่าอิเล็กตรอนเหล่านั้นมาจากชั้นอิเล็กตรอน (อังกฤษ: shell หรือ เลขควันตัมหลัก (อังกฤษ: principle quantum number) เดียวกัน แต่ถ้าพบว่าค่าพลังงานไอออไนเซชันกระโดดไปก็หมายความว่าอิเล็กตรอนที่หลุดออกมานั้นอยู่ในชั้นที่ลึกเข้าไปอีก นอกจากนี้พลังงานไอออไนเซชันยังเป็นแนวโน้มตามตารางธาตุอย่างหนึ่งที่มีลักษณะชัดเจนและสามารถอธิบายได้โดยโครงสร้างการจัดเรียงอิเล็กตรอน (อังกฤษ: electron configuration) ของอะตอม
ค่าและแนวโน้ม

| ธาตุ | IE1 | IE2 | IE3 | IE4 | IE5 | IE6 | IE7 |
| --- | --- | --- | --- | --- | --- | --- | --- |
| Na | 496 | 4,560 |  |  |  |  |  |
| Mg | 738 | 1,450 | 7,730 |  |  |  |  |
| Al | 577 | 1,816 | 2,881 | 11,600 |  |  |  |
| Si | 786 | 1,577 | 3,228 | 4,354 | 16,100 |  |  |
| P | 1,060 | 1,890 | 2,905 | 4,950 | 6,270 | 21,200 |  |
| S | 999.6 | 2,260 | 3,375 | 4,565 | 6,950 | 8,490 | 27,107 |
| Cl | 1,256 | 2,295 | 3,850 | 5,160 | 6,560 | 9,360 | 11,000 |
| Ar | 1,520 | 2,665 | 3,945 | 5,770 | 7,230 | 8,780 | 12,000 |
นุกูล ประจวบเหมาะ

| นุกูล ประจวบเหมาะม> ป.ช., ม.ว.ม. |
| --- | --- |


รัฐมนตรีว่าการกระทรวงคมนาคม
ดำรงตำแหน่ง 2 มีนาคม พ.ศ. 2534 – 22 มีนาคม พ.ศ. 2535
นายกรัฐมนตรี: อานันท์ ปันยารชุน
ดำรงตำแหน่ง 10 มิถุนายน พ.ศ. 2535 – 22 กันยายน พ.ศ. 2535
นายกรัฐมนตรี: อานันท์ ปันยารชุน
 
ข้อมูลส่วนบุคคล
เกิด: 25 กรกฎาคม พ.ศ. 2472 อำเภอบางสะพาน จังหวัดประจวบคีรีขันธ์ ประเทศสยาม
เสียชีวิต: 5 กุมภาพันธ์ พ.ศ. 2566 (93 ปี)
คู่สมรส: เจนจิรา ประจวบเหมาะ
ลายมือชื่อ: 

นุกูล ประจวบเหมาะ (25 กรกฎาคม พ.ศ. 2472 – 5 กุมภาพันธ์ พ.ศ. 2566) อดีตผู้ว่าการธนาคารแห่งประเทศไทย และรัฐมนตรีว่าการกระทรวงคมนาคม ในรัฐบาลอานันท์ ปันยารชุน
ประวัติ

นุกูล ประจวบเหมาะ เกิดที่อำเภอบางสะพาน จังหวัดประจวบคีรีขันธ์ เป็นบุตรของนายกอบ-นางดัด ประจวบเหมาะ ศึกษามัธยม 1 ที่โรงเรียนอำนวยศิลป์ จากนั้นเกิดสงครามโลกครั้งที่สอง จึงเดินทางกลับมาเรียนหนังสือต่อที่บ้านเกิด หลังสงครามจึงกลับเข้ามาเรียนต่อในกรุงเทพมหานคร ที่โรงเรียนเตรียมอุดมศึกษา จากนั้นเดินทางไปศึกษาต่อปริญญาตรีเศรษฐศาสตร์ มหาวิทยาลัยเมลเบิร์น ออสเตรเลีย เป็นนักเรียนไทยรุ่นแรก ๆ ในประเทศออสเตรเลีย
หลังจากจบปริญญาตรีเมื่อ พ.ศ. 2496 นุกูล ประจวบเหมาะ ได้เข้ารับราชการที่กองเศรษฐกิจการคลัง กระทรวงการคลัง โดยการชักชวนของ ป๋วย อึ๊งภากรณ์ ซึ่งขณะนั้นดำรงตำแหน่งผู้เชี่ยวชาญการคลัง กระทรวงการคลัง และได้รับคัดเลือกไปฝึกงานที่กองทุนการเงินระหว่างประเทศในระหว่างนั้นได้เข้าศึกษาปริญญาโทเศรษฐศาสตร์ ในช่วงค่ำที่มหาวิทยาลัยจอร์จวอชิงตัน และกลับมาทำงานที่ กรมบัญชีกลาง จากนั้นได้ไปทำงานตำแหน่ง ที่ปรึกษาเศรษฐกิจการคลัง สถานเอกอัครราชทูตไทย กรุงวอชิงตัน ต่อมาได้พบกับภรรยา คือ เจนจิรา วิกิตเศรษฐ และสมรสกันเมื่อ เดือนกันยายน พ.ศ. 2505
นุกูล ประจวบเหมาะ เดินทางกลับประเทศไทยเมื่อ พ.ศ. 2507 และได้รับตำแหน่งรองอธิบดีกรมทางหลวง มีหน้าที่บริหารงานติดต่อและบริหารเงินกู้จากธนาคารโลก  ต่อมา พ.ศ. 2517 ย้ายกลับมาดำรงตำแหน่งที่ปรึกษา กระทรวงการคลัง และถูกย้ายไปเป็นอธิบดีกรมธนารักษ์ เมื่อเดือนเมษายน พ.ศ. 2518 เพื่อแก้ปัญหาพนักงานโรงกษาปณ์ประท้วงหยุดงาน และย้ายไปเป็นอธิบดีกรมสรรพากร เมื่อเดือนกันยายน ปีเดียวกัน เพื่อแก้ปัญหารัฐไม่สามารถเก็บภาษีได้ตามเป้า และย้ายไปเป็นอธิบดีกรมบัญชีกลาง เมื่อ พ.ศ. 2521
ธนาคารแห่งประเทศไทย

นุกูล ประจวบเหมาะ ได้รับการเสนอชื่อเป็นผู้ว่าการธนาคารแห่งประเทศไทย แทนนายเสนาะ อูนากูล ที่ลาออกจากตำแหน่งด้วยปัญหาสุขภาพ โดยการเสนอชื่อโดยพลเอกเกรียงศักดิ์ ชมะนันทน์ เมื่อเดือนตุลาคม พ.ศ. 2522 และพ้นจากตำแหน่งเมื่อ เดือนกันยายน พ.ศ. 2527 เนื่องจากขัดแย้งกับนายสมหมาย ฮุนตระกูล รัฐมนตรีว่าการกระทรวงการคลัง
หลังจากพ้นจากตำแหน่งในธนาคารแห่งประเทศไทย ได้เข้าทำงานกับบริษัทเอกชนคือสยามกลการ ซึ่งกำลังประสบปัญหาการขาดทุน ระหว่าง พ.ศ. 2529–2531
งานการเมือง

หลังปลดเกษียณอายุแล้ว นุกูล ประจวบเหมาะ ได้เข้าดำรงตำแหน่งรัฐมนตรีว่าการกระทรวงคมนาคม ในรัฐบาลอานันท์ ปันยารชุน 2 สมัย ระหว่าง พ.ศ. 2534–2535 และเป็นผู้เข้ามาตรวจสอบการทุจริตในสัญญาโครงการโฮปเวลล์ และรถไฟฟ้าลาวาลิน จนกระทั่งสั่งยกเลิกสัญญาโครงการดังกล่าว
เครื่องราชอิสริยาภรณ์

พ.ศ. 2527 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2522 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
การระบาดทั่วของโควิด-19 ในประเทศแทนซาเนีย

| การระบาดทั่วของโควิด-19 ในประเทศแทนซาเนีย |
| --- | --- |
โรค: COVID-19
สายพันธุ์ไวรัส: SARS-CoV-2
สถานที่: แทนซาเนีย
ผู้ป่วยต้นปัญหา: อารูชา
วันแรกปรากฏ: 16 มีนาคม พ.ศ. 2563 (4 ปี 10 เดือน 3 สัปดาห์ 4 วัน)
ผู้ป่วยยืนยันสะสม: 509 (14 พฤษภาคม พ.ศ. 2563)
หาย: 183 (14 พฤษภาคม พ.ศ. 2563)
เสียชีวิต: 21 (14 พฤษภาคม พ.ศ. 2563)
เว็บไซต์ของรัฐบาล
COVID-19 (ภาษาอังกฤษ)
การระบาดทั่วของโรคติดเชื้อไวรัสโคโรนา 2019 ได้รับการยืนยันว่าเริ่มต้นขึ้นที่ประเทศแทนซาเนีย เมื่อเดือนมีนาคม พ.ศ. 2563
ทางการแทนซาเนียหยุดรายงานตัวเลขผู้ป่วยในเดือนพฤษภาคมหลังจากประธานาธิบดีจอห์น มากูฟูลี กล่าวหาว่าห้องปฏิบัติการรายงานผลบวกปลอม ตั้งแต่นั้นเป็นต้นมาแทนซาเนียกลายเป็นหนึ่งในไม่กี่ประเทศในโลกที่ไม่เปิดเผยข้อมูลการติดเชื้อโควิด-19 ขณะที่ประเทศอื่น ๆ ได้แก่ เกาหลีเหนือ และเติร์กเมนิสถาน
เส้นเวลา > มีนาคม พ.ศ. 2563

วันที่ 16 มีนาคม ผู้ป่วยกรณีแรกในแทนซาเนียได้รับการยืนยันในอารูชา เป็นชาวแทนซาเนียวัย 46 ปีที่เดินทางมาจากเบลเยียม
วันที่ 17 มีนาคม นายกรัฐมนตรีคัสซิม มาจาลิวา (Kassim Majaliwa) ได้ประกาศมาตรการต่าง ๆ รวมถึงการปิดโรงเรียน
วันที่ 18 มีนาคม มีรายงานผู้ป่วยอีก 2 รายในแทนซาเนีย
วันที่ 19 มีนาคมมีรายงานผู้ป่วยใหม่ 2 รายรวมเป็นหกราย ห้ารายอยู่ในเมืองหลวงดาร์เอสซาลาม กับอีกรายในแซนซิบาร์
วันที่ 22 มีนาคม มีการประกาศว่ามีผู้ป่วยเพิ่มขึ้นเป็น 12 ราย
วันที่ 23 มีนาคม รัฐบาลประกาศว่าผู้เดินทางที่เข้ามาจากประเทศที่ได้รับผลกระทบจากโควิดทั้งหมดจะถูกกักบริเวณเป็นเวลา 14 วันโดยต้องจ่ายค่าใช้จ่ายของตนเอง
วันที่ 25 มีนาคม มีการประกาศว่าแซนซิบาร์พบผู้ป่วยกรณีที่สอง
วันที่ 26 มีนาคม มีการประกาศผู้หายจากโควิดเป็นกรณีแรกซึ่งเป็นผู้ป่วยในอารูชา
วันที่ 28 มีนาคม มีการรายงานผู้ป่วยรายที่สามในแซนซิบาร์
วันที่ 30 มีนาคม มีผู้ป่วยเพิ่มขึ้นอีก 5 รายซึ่งรวมถึง 2 รายในแซนซิบาร์และ 3 รายในแทนซาเนียแผ่นดินใหญ่ ทำให้ยอดรวมสะสมเป็น 19 ราย
วันที่ 31 มีนาคม มีการรายงานการเสียชีวิตจากโควิดเป็นครั้งแรกในดาร์เอสซาลาม
เส้นเวลา > เมษายน พ.ศ. 2563

วันที่ 1 เมษายน มีการรายงานผู้ป่วยใหม่ 1 รายและผู้หายป่วย 1 รายในดาร์เอสซาลามทำให้ยอดรวมสะสมเป็น 20 ราย หายป่วย 2 ราย และเสียชีวิต 1 ราย
วันที่ 3 เมษายน มีการรายงานผู้หายป่วยรายที่สามในคาเกรา ทำให้กรณีผู้ป่วยยืนยันมีทั้งหมด 16 ราย
วันที่ 5 เมษายน มีรายงานผู้ป่วยรายใหม่ 2 รายในแซนซิบาร์
วันที่ 6 เมษายน มีรายงานผู้ป่วยรายใหม่อีก 2 รายในดาร์เอสซาลามและอึมวันซาทำให้ยอดรวมสะสมเป็น 24 ราย
วันที่ 7 เมษายนมีรายงานผู้หายป่วยอีก 2 ราย ทำให้มีผู้หายป่วยรวมทั้งหมดเป็น 5 ราย
วันที่ 8 เมษายน มีการบันทึกกรณีผู้ป่วยใหม่ 1 ราย ประธานาธิบดีจอห์น มากูฟูลี เรียกร้องให้ผู้ศรัทธาสวดมนต์ในโบสถ์และมัสยิดด้วยความเชื่อว่าจะปกป้องพวกเขา เขาบอกว่าไวรัสโคโรนาเป็นปีศาจดังนั้น "ไม่สามารถอยู่รอดได้ในพระวรกายของพระเยซูคริสต์ มันจะมอดไหม้ไป"
วันที่ 10 เมษายน มีการประกาศว่ามีผู้ป่วยรายใหม่ 5 รายบนแผ่นดินใหญ่ ผู้ป่วยรายใหม่บนแซนซิบาร์ 2 ราย และผู้เสียชีวิต 2 รายบนแผ่นดินใหญ่ ทำให้จำนวนผู้ป่วยสะสมเป็น 32 ราย และมีผู้เสียชีวิตเพิ่มเป็น 3 ราย
วันที่ 12 เมษายน เที่ยวบินผู้โดยสารระหว่างประเทศทั้งหมดถูกระงับ
วันที่ 13 เมษายน มีการประกาศว่ามีผู้ป่วยรายใหม่ 14 รายบนแผ่นดินใหญ่ และ 3 รายใหม่ในแซนซิบาร์ นอกจากนี้ยังมีการรายงานผู้หายป่วย 2 รายในแซนซิบาร์
วันที่ 14 เมษายน นายกรัฐมนตรีได้แถลงกรณีผู้ป่วยอีก 4 กรณีในดาร์เอสซาลามทำให้ยอดรวมเป็น 53 ราย
วันที่ 15 เมษายน ฮาหมัด ราชิด โมฮัมเหม็ด รัฐมนตรีว่าการกระทรวงสาธารณสุขของแซนซิบาร์รายงานว่ามีผู้ป่วยอีก 6 ราย มีผู้หายป่วยอีก 2 รายและเสียชีวิตรายแรกในแซนซิบาร์ ในวันเดียวกันมีการรายงานกรณีใหม่ 29 กรณีบนแผ่นดินใหญ่ ทำให้ยอดรวมของแทนซาเนียอยู่ที่ 88 ราย โดยมีผู้หายป่วยสะสม 11 ราย และเสียชีวิตสะสม 4 ราย
วันที่ 16 เมษายน มีผู้มีผลทดสอบการติดเชื้อเป็นบวกในแซนซิบาร์ 6 ราย ทำให้ยอดรวมผู้ป่วยเป็น 94 ราย
วันที่ 17 เมษายน มีผู้มีผลทดสอบเป็นบวก 53 ราย โดย 38 รายในดาร์เอสซาลาม, 10 รายในแซนซิบาร์, 1 รายในอึมวันซา, 1 รายในปาวานี, 1 รายในลินดี และในคาเกรา 1 ราย ทำให้จำนวนผู้ป่วยทั้งหมดเป็น 147 รายและเสียชีวิตสะสม 5 ราย
วันที่ 19 เมษายน มีรายงานผู้ป่วยรายใหม่ 23 รายในแซนซิบาร์ และมีผู้เสียชีวิต 2 ราย
วันที่ 20 เมษายน มีรายงานว่ามีผู้ติดเชื้อไวรัสอีก 87 รายรวมถึงชาวแซนซิบาร์ 16 ราย นอกจากนี้มีรายงานผู้เสียชีวิตรายใหม่ 3 รายบนแผ่นดินใหญ่ทำให้มีผู้เสียชีวิตสะสมในแทนซาเนียทั้งหมด 10 ราย
วันที่ 22 เมษายน นายกรัฐมนตรีแถลงว่าจำนวนผู้ป่วยเพิ่มขึ้นเป็น 284 ราย โดยมีผู้หายป่วย 11 ราย และผู้เสียชีวิตอยู่ที่ 10 ราย
วันที่ 24 เมษายน มีผู้หายป่วยเพิ่มขึ้น 37 ราย โดยที่มีรายงานผู้ติดเชื้อ 15 รายในแซนซิบาร์
วันที่ 28 เมษายน มีผู้มีผลการทดสอบเชื้อเป็นบวกเพิ่ม 7 รายในแซนซิบาร์
วันที่ 29 เมษายน มีผู้ติดเชื้อเพิ่มขึ้น 196 ราย รวมเป็น 480 รายโดยที่ 167 รายหายป่วย และเสียชีวิต 16 ราย
เส้นเวลา > มิถุนายน พ.ศ. 2563

วันที่ 8 มิถุนายน ประธานาธิบดีมากูฟูลี ได้ประกาศให้แทนซาเนียปลอดจากไวรัสโคโรนา ซึ่งเขาอ้างว่าเป็นคำอธิษฐานของพลเมืองของตน มีรายงานว่าศูนย์ทดสอบโควิด-19 หลายแห่งปิดตัวลงตามประกาศและผู้ป่วยที่แสดงอาการถูกปฏิเสธการทดสอบเนื่องจากแทนซาเนียไม่มีไวรัส
วันที่ 16 มิถุนายน ประธานาธิบดีประกาศว่าโรงเรียนทุกระดับจะเปิดอีกครั้งในวันที่ 29 มิถุนายน
เส้นเวลา > กรกฎาคม พ.ศ. 2563

ในเดือนกรกฎาคม รัฐบาลได้ประกาศใช้และเผยแพร่กฎหมายรองฉบับใหม่ที่ให้มีการลงทะเบียนผู้เขียนบล็อก, ฟอรัมสนทนาออนไลน์, ผู้เผยแพร่รายการทางวิทยุและโทรทัศน์ โดยให้การเผยแพร่ "ข้อมูลที่เกี่ยวข้องกับการระบาดของโรคร้ายแรงหรือโรคติดต่อในประเทศหรือที่อื่นโดยไม่ได้รับการอนุมัติจากหน่วยงานที่เกี่ยวข้อง" เป็นความผิดตามกฎหมาย
เส้นเวลา > สิงหาคม พ.ศ. 2563

วันที่ 6 สิงหาคม จอห์น อึนเคนกาซง (John Nkengasong) จากศูนย์ควบคุมและป้องกันโรคแห่งแอฟริกา (Africa CDC) แสดงความกังวลเกี่ยวกับการขาดข้อมูลจากแทนซาเนียและผลกระทบที่เป็นอันตรายต่อการพัฒนาและการดำเนินการตามยุทธศาสตร์ทั่วแอฟริกา
ในเดือนสิงหาคม รัฐบาลได้ประกาศใช้และเผยแพร่กฎหมายรองฉบับใหม่ที่ห้ามสื่อท้องถิ่นทั้งหมดออกอากาศเนื้อหาจากต่างประเทศโดยไม่ได้รับอนุญาตจากรัฐบาลล่วงหน้า รวมถึงเนื้อหาที่เกี่ยวข้องกับโควิด-19 ในแทนซาเนีย
เส้นเวลา > ธันวาคม พ.ศ. 2563

ในเดือนธันวาคมมีรายงานว่าผู้ป่วยจำนวนหนึ่งที่โรงพยาบาลอกาข่าน (Aga Khan), โรงพยาบาลศรีฮินดูมัณฑล (Shree Hindu Mandal) และราบินินเซียเมโมเรียล (Rabininsia Memorial) ในดาร์เอสซาลามมีอาการของโรคติดเชื้อไวรัสโคโรนา และต่อมามีผลการทดสอบเชื้อเป็นบวก ยิ่งไปกว่านั้นงานศพได้ถูกจัดขึ้นเป็นความลับในเวลากลางคืน และสาเหตุการเสียชีวิตของอดีตประธานาธิบดีเบนจามิน อึมคาปา (Benjamin Mkapa) ไม่ใช่อาการหัวใจวายตามที่ระบุไว้อย่างเป็นทางการ แต่เกิดจากโควิด-19
เส้นเวลา > มกราคม พ.ศ. 2564

ในสัปดาห์แรกของปี 2564 ชาวเดนมาร์กที่เดินทางกลับจากแทนซาเนียมีผลทดสอบการติดเชื้อโควิด-19 สายพันธุ์ B.1.1.7 เป็นบวก สถาบันเซรุ่มแห่งเดนมาร์กตั้งข้อสังเกตว่าไม่สามารถบอกได้ว่าผู้ติดเชื้อได้รับเชื้อไวรัสมาจากที่ไหน ในวันที่ 19 มกราคมชาวเดนมาร์กอีกสองคนที่เดินทางกลับจากแทนซาเนียมีผลทดสอบเชื้อเป็นบวกสำหรับไวรัสสายพันธุ์ 501.V2 ซึ่งเป็นผู้ป่วยที่ได้รับการยืนยันรายที่สองและสามที่ติดเชื้อสายพันธุ์ 501.V2 ในเดนมาร์ก
วันที่ 19 มกราคม โรงเรียนนานาชาติโมชิได้ประกาศว่า นักเรียนคนหนึ่งมีผลการทดสอบเชื้อเป็นบวกสำหรับโควิด-19 และได้ถูกแยกกักตัว ในขณะที่ชั้นเรียนของนักเรียนจะสอนทางออนไลน์จนถึงวันที่ 1 กุมภาพันธ์ สองวันต่อมาโรงเรียนออกมาขอโทษสำหรับการออกข้อมูลเท็จและระบุว่าการดำเนินงานของโรงเรียนยังไม่หยุดชะงัก
วันที่ 26 มกราคม อาร์ชบิชอปไนซองกา ประธานของการประชุมอิปิสโคปัลแทนซาเนีย ได้ส่งจดหมายถึงอาร์คบิชอป, บาทหลวง และบาทหลวงที่เกษียณแล้ว เตือนให้ระวัง"การติดเชื้อไวรัสโคโรนาระลอกใหม่ที่อาจเกิดขึ้นได้"
วันที่ 27 มกราคม ประธานาธิบดีจอห์น มากูฟูลี แสดงความสงสัยเกี่ยวกับวัคซีนโควิด-19 ระหว่างการปราศรัยในเมืองชาโต ภูมิภาคเกยตา เขากล่าวว่า “ถ้าชายผิวขาวสามารถฉีดวัคซีนได้ ก็จะมีการฉีดวัคซีนป้องกันโรคเอดส์ วัณโรคจะกลายเป็นอดีตไปแล้ว วัคซีนป้องกันมาลาเรียและมะเร็งจะถูกค้นพบ” คำพูดของเขาถูกปฏิเสธโดย มัตชิดิโซ โมเอติ (Matshidiso Moeti) ผู้อำนวยการองค์การอนามัยโลกในภูมิภาค ที่เรียกร้องให้แทนซาเนียเพิ่มมาตรการด้านสาธารณสุขและการฉีดวัคซีน มากูฟูลี ยังปฏิเสธมาตรการปิดกั้นโดยให้เหตุผลในสุนทรพจน์ออกอากาศ: "ข้าพเจ้าไม่คาดหวังว่าจะมีประกาศการปิดกั้นใด ๆ เพราะพระเจ้าผู้ทรงพระชนม์ของเราจะปกป้องเรา เราจะดำเนินมาตรการป้องกันสุขภาพอื่น ๆ ต่อไปรวมถึงการบำบัดด้วยไอน้ำ"
วันที่ 31 มกราคม พันธมิตรเพื่อการเปลี่ยนแปลงและความโปร่งใสประกาศว่าประธานและรองประธานคนแรกของแซนซิบาร์ เซอิฟ ชารีฟ ฮาหมัด (Seif Sharif Hamad) พร้อมกับภรรยาของเขาและผู้ช่วยอีกจำนวนหนึ่งได้ติดโควิด-19 และเข้ารักษาในโรงพยาบาล
เส้นเวลา > กุมภาพันธ์ พ.ศ. 2564

วันที่ 1 กุมภาพันธ์ โดโรธี กวาจิมา (Dorothy Gwajima) รัฐมนตรีว่าการกระทรวงสาธารณสุขกล่าวว่าแทนซาเนียไม่สนใจที่จะเข้าร่วมโครงการฉีดวัคซีนแม้จะได้รับการสนับสนุนจากองค์การอนามัยโลกก็ตาม แต่เธอกลับย้ำแนวทางปฏิบัติด้านสุขอนามัยที่รัฐบาลแนะนำซึ่งรวมถึงการดื่มน้ำปริมาณมากและรับประทานสมุนไพรในท้องถิ่น
วันที่ 10 กุมภาพันธ์ สหรัฐเตือนว่าสถานพยาบาลของแทนซาเนียกำลังตกอยู่ในวิกฤตจากการไม่สามารถรองรับปริมาณผู้ป่วยที่เพิ่มขึ้นอย่างรวดเร็วในเดือนมกราคม
วันที่ 11 กุมภาพันธ์ สมาชิกรัฐสภา ซาชาเรีย อิสซาเอ (Zacharia Issaay) แสดงความกังวลเกี่ยวกับจำนวนผู้เสียชีวิตเนื่องจากอาการปอดบวมและโรคทางเดินหายใจอื่น ๆ ในเขตเมืองอึมบูลู (Mbulu) ซึ่งเป็นเขคเลือกตั้งของเขา
วันที่ 12 กุมภาพันธ์ มีรายงานว่าโรงพยาบาลใหญ่ในดาร์เอสซาลามเต็มไปด้วยผู้ป่วยที่มีอาการโควิด-19 หน่วยอภิบาลผู้ป่วยหนักในโรงพยาบาลเหล่านี้มีผู้ป่วยเต็ม ออกซิเจนและเครื่องช่วยหายใจขาดตลาด
วันที่ 15 กุมภาพันธ์ สมาคมแพทย์แห่งแทนซาเนียได้ออกแถลงการณ์เชื่อมโยงการเสียชีวิตจากโรคทางเดินหายใจที่เพิ่มขึ้นกับการแพร่ระบาดของโรคต่าง ๆ รวมถึงโควิด-19 คำแถลงดังกล่าวยังกระตุ้นให้ผู้ประกอบวิชาชีพด้านสุขภาพให้ความรู้แก่ผู้ป่วยและกระตุ้นให้ประชาชนเข้ารับการรักษาในสถานพยาบาลทันทีที่พบอาการ ในวันเดียวกัน รัฐมนตรีว่าการกระทรวงสาธารณสุขประเทศโอมานกล่าวว่า ร้อยละ 18 ของผู้เดินทางที่มาจากแทนซาเนียมีผลตรวจโควิด-19 เป็นบวก ซึ่งเป็นจำนวนที่เขาระบุว่า"สูงมาก" นอกจากนี้เขายังกล่าวด้วยว่าโอมานกำลังพิจารณาระงับเที่ยวบินจากแทนซาเนีย
วันที่ 17 กุมภาพันธ์ เซอิฟ ชารีฟ ฮาหมัด (Seif Sharif Hamad) รองประธานาธิบดีแซนซิบาร์วัย 77 ปี เสียชีวิตด้วยโรคปอดบวมเฉียบพลันที่เกี่ยวข้องกับโควิด-19 ผู้ช่วยระดับสูงของประธานาธิบดีมากูฟูลี หัวหน้าเลขาธิการจอห์น คิจาซี และเลขานุการทูตตรีของนามิเบียประจำแทนซาเนีย เซลินา ทจฺเฮโร ก็เสียชีวิตในช่วงสัปดาห์เดียวกัน แหล่งข่าวที่ใกล้ชิดกับเรื่องนี้กล่าวว่าพวกเขาติดโควิด-19
วันที่ 18 กุมภาพันธ์ สมาคมกฎหมายแทนกันยีกา ซึ่งเป็นเนติบัณฑิตยสภาแห่งแทนซาเนียแผ่นดินใหญ่ได้ออกแถลงการณ์เรียกร้องให้รัฐบาลยอมรับการมีการระบาดของไวรัสโคโรนาในประเทศ
วันที่ 20 กุมภาพันธ์ เตโวโดรส อัดฮาโนม (Tedros Adhanom) ผู้อำนวยการองค์การอนามัยโลก ได้เรียกร้องให้แทนซาเนียเริ่มรายงานผู้ป่วยโควิด-19, แบ่งปันข้อมูล, ใช้มาตรการด้านสาธารณสุขที่ผ่านการทดลองและทดสอบแล้ว และเตรียมพร้อมสำหรับการฉีดวัคซีน
วันที่ 21 กุมภาพันธ์ ประธานาธิบดีมากูฟูลีเรียกร้องให้แทนซาเนียใช้มาตรการป้องกันการแพร่ระบาดของไวรัสโคโรนาในประเทศ กระทรวงสาธารณสุขมีการดำเนินการในวันต่อมาโดยแถลงการณ์ว่า ประชาชนควรใช้ความระมัดระวังรวมถึงการล้างมือ, การรับประทานอาหารที่มีประโยชน์, ออกกำลังกาย, ปกป้องผู้สูงอายุ และสวมหน้ากากอนามัย
วันที่ 23 กุมภาพันธ์ กระทรวงสาธารณสุขของสาธารณรัฐเช็ก ประกาศว่านักท่องเที่ยวชาวเช็ก 3 คนที่เดินทางกลับจากแซนซิบาร์ มีผลการตรวจโควิด-19 เป็นบวก โดยตั้งข้อสงสัยว่าเป็นไวรัสสายพันธุ์ 501.V2 หรือไม่
เส้นเวลา > มีนาคม พ.ศ. 2564

วันที่ 3 มีนาคม เลขาธิการทั่วไปของการประชุมอิปิสโคปัลแทนซาเนียกล่าวว่าในช่วงสองเดือนมีบาทหลวงมากกว่า 25 คนและแม่ชี 60 คนเสียชีวิตจากหลายสาเหตุรวมทั้งปัญหาทางด้านระบบทางเดินหายใจ
วันที่ 10 มีนาคม หนังสือพิมพ์ในเคนยารายงานว่า ผู้นำชาวแอฟริกันกำลังเข้ารับการรักษาโควิด-19 ที่โรงพยาบาลในไนโรบีทำให้เกิดการคาดเดาอย่างกว้างขวางว่าอาจเป็นประธานาธิบดีมากูฟูลี ซึ่งไม่ได้ปรากฏตัวต่อหน้าสาธารณชนมาตั้งแต่เดือนกุมภาพันธ์
วันที่ 11 มีนาคม มัตชิดิโซ โมเอติ (Matshidiso Moeti) ผู้อำนวยการองค์การอนามัยโลกในภูมิภาค กล่าวชื่นชมแทนซาเนียสำหรับการดำเนินการเมื่อวันที่ 21 กุมภาพันธ์ แต่เรียกร้องให้ปฏิบัติตามขั้นตอนการทดสอบโควิด-19 ที่แนะนำโดยองค์การอนามัยโลก, การกลับสู่ความโปร่งใสและการแบ่งปันข้อมูล รวมทั้งเริ่มต้นการฉีดวัคซีน
วันที่ 17 มีนาคม รองประธานาธิบดี ซาเมีย ซูลูฮู ฮัซซัน (Samia Suluhu Hassan) ประกาศว่า ประธานาธิบดีมากูฟูลีเสียชีวิตด้วยโรคแทรกซ้อนทางหัวใจ นักการเมืองฝ่ายค้านอ้างว่าเขาติดโควิด-19
เส้นเวลา > เมษายน พ.ศ. 2564

วันที่ 1 เมษายน จอห์น อึนเคนกาซง (John Nkengasong) หัวหน้าศูนย์ควบคุมและป้องกันโรคแห่งแอฟริกา (Africa CDC) กล่าวว่ามีการพบสายพันธุ์ใหม่ของไวรัสที่มีการกลายพันธุ์มากถึง 40 ชนิดในประเทศแองโกลาในกลุ่มผู้เดินทางจากแทนซาเนีย
วันที่ 6 เมษายน ประธานาธิบดี ซาเมีย ซูลูฮู ฮัซซัน ได้ส่งสัญญาณถึงการเปลี่ยนแปลงแนวทางจากอดีตประธานาธิบดี โดยเสนอให้มีการประเมินมาตรการของแทนซาเนียในการรับมือกับโควิด-19 ซึ่งเป็นแนวทางที่อิงวิทยาศาสตร์มากขึ้น และการกลับไปเผยแพร่ข้อมูลอย่างสม่ำเสมอ
วันที่ 8 เมษายน องค์กร ChangeTanzania เผยแพร่รายงานระหว่างกาลจากการสำรวจออนไลน์ที่จัดทำขึ้นในเดือนกุมภาพันธ์และมีนาคม 2564 โดยผลการวิจัยชี้ให้เห็นว่ามีผู้ป่วยและมีผู้เสียชีวิตเพิ่มขึ้นตั้งแต่ปลายเดือนธันวาคม และสถานการณ์เลวร้ายลงในเดือนมกราคมและกุมภาพันธ์
ดูเพิ่ม

การระบาดทั่วของโควิด-19 ในทวีปแอฟริกา
การระบาดทั่วของโควิด-19 เรียงตามประเทศและดินแดน
แหล่งข้อมูลอื่น

COVID-19 – กระทรวงสาธารณสุขแทนซาเนีย (ภาษาสวาฮีลี)
รายชื่อนักมวยสากลที่เป็นแชมป์ประเทศไทย

ตำแหน่งแชมป์มวยสากลในไทยมี 3 ตำแหน่ง คือแชมป์เวทีราชดำเนิน แชมป์สนามมวยเวทีลุมพินี และแชมป์มวยสากลของสมาคมกีฬามวยอาชีพแห่งประเทศไทย PAT แต่ที่ได้รับการยอมรับจากสถาบันมวยสากลระตับนานาชาติ ว่าเป็นแชมป์ประเทศไทยคือแชมป์เวทีราชดำเนิน
รุ่นมินิมั่มเวท

ใกล้รุ่ง ศิษย์พยัคฆ์
ธวัช เกียรติเฟื่องจินดา
พัฒน์ อ.ยุทธนากร
สมุทร ศิษย์นฤพนธ์
เด่น ส.ธนิกุล
ชนะ ป.เปาอินทร์
พรชัย ศิษย์พระพรหม
ฟ้าลั่น ลูกมิ่งขวัญ
สิงห์ประเสริฐ กิตติเกษม
อัศวิน ศิษย์หลักเมือง
รัตนพล ส.วรพิน
สุรชัย แสงมรกต
พยัคฆ์ นครหลวงโปรโมชั่น
มงคล จ.เจริญ
หลักชัย เดชากุล
ชาติชาย นครทองปาร์ควิว
ก้องสุริยา ศิษย์คนองศักดิ์
อุดมเดช ป.เปาอินทร์
คมพยัคฆ์ ป.ประมุข
มานะศักดิ์ ยุทธกิจ
ฟ้าคะนอง สิงห์ดงไทย
นำชัย ทักษิณอีสาน
เงาพระจันทร์ ศิษย์ทรายทอง
พรสวรรค์ ป.ประมุข
วีระศักดิ์ ชูวัฒนะ
สิทธิศักดิ์ สิมศรี
รุ่นไลท์ฟลายเวท

มนต์สยาม ฮ.มหาชัย
ฟ้าสีทอง แฟร์เท็กซ์
เนตรน้อย ศ.วรสิงห์
ชั้นเชิง บ.ข.ส.
ชาติเทพ ชูวัฒนะ
ศรีธัญญา ศิษย์เสน่ห์
วันชัย สิงห์ชัชวาลย์
ทองเทพ เพชรศรีราชา
ไชยา สิงห์ชัชวาลย์
พัฒน์ อ.ยุทธนากร
ใหม่ ธนบุรีฟาร์ม
เด่น ชูวัฒนะ
ทันใจ ดอนเจดีย์
ชัยฤทธิ์ คงอุดม
พรชัย ศิษย์พระพรหม
สลักจิต ส.จิตรพัฒนา
รัตนชัย ส.วรพิน
คมพยัคฆ์ จ.เจริญ
วังพนม ว.สระกวี
พรสวรรค์ จ.เจริญ
เชี่ยวชาญ ธนเศวต
สำราญศักดิ์ สิงห์มนัสศักดิ์
พันมงคล อ.เอกรินทร์
นิพนธ์ ชูวัฒนะ
ยอดแสนเก่ง เกียรติมั่งมี
สุริยา คล่องผจญ
เหลี่ยมเพชร ศ.วีระพล
เพชรบางบอน ส.ธนะภิญโญ
เงาพระจันทร์ ศิษย์ทรายทอง (ชูวัฒนะ)
ฉัตรชัย อ.เบญจมาศ
เพชรโกศล เกียรติกรีรินทร์
ปฐพี แทนเทเลคอม
ภาณุวิทย์ ชินเพ
รุ่นฟลายเวท

กู้น้อย วิถีชัย
โผน กิ่งเพชร
วิทยาน้อย สิงห์ยอดฟ้า
วรวิทย์ ส.พิชิตชัย
ชายทอง สิงห์เชื้อเพลิง
ปัจจัย ศรีจันโอภาส
เวนิส บ.ข.ส.
วิทยา เพลินจิต
แดน พิศาลชัย
พิชิตศึก ก.อู่สยาม
น้องเบิร์ด ณ พัทยา
ถนอมศักดิ์ ศิษย์โบ๊เบ๊
เพชรชัยนาท ดอนเจดีย์
ดาวรุ่ง ชูวัฒนะ
แชมป์ เกียรติเพชร
ลิงลม ส.ทศพล
วีระชัย วงศ์ประเสริฐ
เทอร์โบ กระทิงแดง
รุ่งศักดิ์ ส.ธนิกุล
โชคชัย โชควิวัฒน์
กาจ ชาติบัณฑิต
พนมเดช อ.ยุทธนากร
พิเศษ ว. สุรพล
วันมีโชค สิงห์วังชา
ขุนศึก เพ็ชรจินดา
สิงห์ แครี่บอย
ยูชิ เอื้อสัมพันธ์
ทองไทเล็ก ส.ธนะภิญโญ
เด่นชัยเล็ก กระทิงแดงยิม
อินทนนท์ ศิษย์ชะมวง
เอกตะวัน บีทียูเรือไวกิ้ง
เพชรชวลิต ส.จิตรพัฒนา
โตชิฮิโกะ อิระ (ญี่ปุ่น)
ส่องแสง ลูกเจ้าพ่อโรงต้ม
ดนัย เงียบภูเขียว
รุ่นซูเปอร์ฟลายเวท

ศักดิ์สมัย ช.ศิริรัตน์
ปราบธรณี ลูกลำผักชี
ประยูรศักดิ์ เมืองสุรินทร์
สิงห์น้อย สิงห์กรุงธน
สุรสิทธิ์ มีประเสริฐ
ทมิฬ ศิษย์สีหมอก
แสน น.ธ.ช.
สินทรัพย์ ส.ธนิกุล
มาไพ ณ ราชวัตร
สมบัติ เอื้อสัมพันธ์
ชาติชาย ส.ธนิกุล
คม เกียรติสมานวิทย์
รัตนชัย ส.วรพิน
ถ้ำเพชร ส.สกุลภัณฑ์
ดวงเพชร แสงมรกต
แหวนเพชร ชูวัฒนะ
ชิคาระ ฮาชิโมโต้ (ญี่ปุ่น)
เพชรคลองไผ่ ส.ธารทิพย์
นรสิงห์ เกียรติประสานชัย
สุริยา คล่องผจญ
ฉัตรชัย อ.เบญจมาศ
กี เวนเฟง (จีน)
เพชรชุมแพ ไฮแลนด์ยิม
คมพยัคฆ์ ป.ประมุข
แก่นนคร ศักดิ์กรีรินทร์
สาม แทนเทเลคอม
ขวัญไทย ศิษย์หมอเส็ง
จักรพันธ์ แสงทอง
วีระวัฒน์ หนูแล
รุ่นแบนตัมเวท

ประสงค์ เจริญพุฒ
ถนอมจิต สุโขทัย
สมเกียรติ สุโขทัย
เด็ดขาด เกียรติบุญยงค์
เวนิส บ.ข.ส.
ศักดา ศักดิ์สุรีย์
เขาทราย แกแล็คซี่
รามา ชาติบัณฑิต
กวางทองน้อย ศิษย์อำนวย
เขาค้อ แกแล็คซี่
แดงเหนือ เกียรติอรดี
ชูเชิด เอื้อสัมพันธ์
ดาวรุ่ง ชูวัฒนะ
กันทรารมย์ ช.ไวคุล
อนันตเดช เกียรติประสานชัย
ก้องธวัช ส.กิตติ
โป่งขาม ช.สมพงษ์
เวทย์ ศักดิ์เมืองแกลง
ยอดดำรงค์ ศิษย์ยอดธง
ยอดสิงห์ ชูวัฒนะ
นภาพล ศ.รุ่งวิสัย
ใกล้รุ่ง ศักดิ์จารุพร
นรสิงห์ เกียรติประสานชัย
เทพนิมิตร ส.จิตรพัฒนา
กุมารทอง ป.ปลื้มกมล
สมิงหนุ่ม ว.วิวัฒนานนท์
ก้าวหน้า คล่องผจญ
เพชรตรัง ส.ยุพินดา
รุ่งนิรันดร์ ร.ร.กีฬาโคราช
ไทเกอร์ ต.บัวมาศ
ยูยะ นากามูระ (ญี่ปุ่น)
ยอดเยี่ยม ส.กุลวงศ์
ธัญชนก ผานันท์
เพชรนำชัย แทนเทเลคอม
ทองเทพ เตยะวงศ์
ภูผา พ.นอบน้อม
สุรัตน์ เอี่ยมองค์
โตชิฮิโกะ อิระ (ญี่ปุ่น)
จักรกฤษณ์ ประจงจิตต์
รุ่นซูเปอร์แบนตัมเวท

เดชวารินทร์ ฮอลลีวูด
ประยูรศักดิ์ เมืองสุรินทร์
ดาวใหม่ ศิษย์โคดม
โนรี จ๊อกกี้ยิม
ศักดา ส.ภักดี
คมคาย แครี่บอย
วิชิต ชูวัฒนะ
ศุภชัย ป.สุรศักดิ์
วิสุทธิ์ ชูวัฒนะ
เวทย์ ศักดิ์เมืองแกลง
เดชสยาม ศิษย์พ่อดำ
ก้าวหน้า คล่องผจญ
กุมารทอง ป.ปลื้มกมล
ดินปูน ชูวัฒนะ
ใจเพชร ชัยยงค์ยิม
รุ่งเพชร ทรายแก้วบ๊อกซิ่งยิม
พงษ์ศักดิ์เล็ก ศิษย์คนองศักดิ์
อโณชา พวงแก้ว
รุ่นเฟเธอร์เวท

จำเริญ ทรงกิตรัตน์
ศุภชัย สารคาม
สาริกา ยนตรกิจ
สเลมาลย์ อิทธิอนุชิต
ชุมพล พงษ์สิงห์
ดวงประเสริฐ ส.สมบูรณ์
อยุธยา ศิษย์ฟ้าอมร
จิมมี่ ศิษย์ไฝแดง
เอก ดอนเจดีย์
มนต์ชัย ส.จาตุรงค์
ถนอมจิต เกียรติเกรียงไกร
ฟ้าสั่ง พ.ธวัชชัย
สิงห์หนุ่ม ชูวัฒนะ
คำพูน เอื้อสัมพันธ์
แสงสี ป.ชัยวัฒน์
มิ่งเมืองน้อย ลูกเจ้าพ่อมเหศักดิ์
ยอดศักดิ์สิทธิ์ ป.เมืองสุรินทร์
เด่นทักษิณ ศูนย์กีฬาน้อยใน
ดาวไทย เกียรติคำจร
เพชรทองคำ ศิษย์ประกายฟ้า
ก้องสุรินทร์ ศิษย์เส่ย
เสือ แครี่บอย
แก่นศักดิ์เล็ก ศักดิ์ชัยโชติ
ชาติพยัคฆ์ ศิษย์ ก.พล 1996
เนอร์ชาฮิบาห์ รอสลี่ (สิงคโปร์)
วันชนะ มีนะโยธิน
พรชิตา สีหบุราณ
วีระ มิขาม
มิแคล อารุตยุนยาน (อาร์เมเนีย)
รุ่นซูเปอร์เฟเธอร์เวท

ศักดา ศักดิ์สุรีย์
เทวินทร์ ณ ราชวัตร
ศรีคูณ ณ ราชวัตร
ประเวศน์ ปฐวิกรณ์ยิม
เมืองฟ้าเล็ก เกียรติวิเชียร
กล้าชนะ จ๊อกกี้ยิม
พญาต่อ ทวินส์สเปเชี่ยล
ยูกิ อิชิซูมิ (ญี่ปุ่น)
อู ยูซู (จีน)
พุฒิพงษ์ แก้วขวัญรีสอร์ท
โซห์ โอห์บะ (ญี่ปุ่น)
โตมร พิทักษ์วัฒนากุล
ปฏิภาณ กรุงกลาง
ชุน เซคิเนะ (ญี่ปุ่น)
รุ่นไลท์เวท

อดุลย์ ศรีโสธร
พุฒ ล้อเหล็ก
เจนรบ เมืองสุรินทร์
ดาวทอง ชูวัฒนะ
สกัด พรทวี
เชน รุ่งโรจน์
ทองเบิ้ม ลูกมาตุลี
สมอ ดอนเจดีย์
นพรัตน์น้อย ว.วลาพล
สปอนเซอร์ กระทิงแดง
สิงห์ทอง ณ นนทชัย
ลูกต้น ช.ใจตรง
สายเพชร บุญทวี
ก้องธรณี ป.สุรศักดิ์
สภาเพชร ส.สกาวรัตน์
ปัจจัย ยงยุทธยิม
พรานเพชร ต.บัวมาศ
ชอย ยองบู (เกาหลีใต้)
เควิน กรอนลันด์
เพชรฉัตรชัย สาสกุลยิม หรือ นายอัจฉริยะ บุญเมาะ
หวัง เซน เฟง (จีน)
รุ่นซูเปอร์ไลท์เวท

สุรพรชัย เจริญเมือง
ก้องฤกษ์ ว.เจริญรัตน์
ไทย สุรเจริญ
ยอดขวัญ ดอนเจดีย์
วีระ เกียรติสนธยา
ดาวทอง ชูวัฒนะ
สิงห์ทอง ณ นนทชัย
ปราบไพรี ป.ลาเสือ
สองณรงค์ เกียรติสิงห์น้อย
เอกขุนพล ม.กรุงเทพธนบุรี
คัมภีร์ สิงห์วังชา
ไก่ใต้ มหาชัยวิลล่า
ฟ้าเพชร สิงห์มนัสศักดิ์
นาดีร์ เซบบาร์ (อังกฤษ)
มุสเฮก อโดเอียน (รัสเซีย)
อนุสรณ์ ทองเหลือง
รุ่นเวลเตอร์เวท

สมพงษ์ เวชสิทธิ์
ศุภชัย สารคาม
กิมเอี๋ยว ศิษย์ผล
อุสมาน ศรแดง
อภิเดช ศิษย์หิรัญ
วัฒน์ ว.วุฒินันท์
ซินตึ๊ง เกียรติบุษบา
ม่านฟ้า ลูกทรายกองดิน
กาโต้ ชูวัฒนะ (ญี่ปุ่น)
เด่นยโส ศิษย์ทรายทอง
ยูซูเกะ ยามาโมโต้ (ญี่ปุ่น)
ภักดี ต.บัวมาศ
สมโภชน์ สีษา